IHL กำไรปี 60 กระฉูด! โต 51% รับรายได้พุ่ง-กำไรจากอัตราแลกเปลี่ยน แจกปันผล0.32 บ./หุ้น
IHL กำไรปี 60 กระฉูด! โต 51% มาที่ 289.38 ลบ. จากปีก่อน 191.27 ลบ. รับรายได้พุ่ง-กำไรจากอัตราแลกเปลี่ยน พร้อมแจกปันผล 0.32 บ./หุ้น XD 4 พ.ค.61 กำหนดจ่าย 18 พ.ค.นี้
23 ก.พ. 2561

บริษัท อินเตอร์ไฮด์ จำกัด (มหาชน) หรือ IHL รายงานผลการดำเนินงานประจำปี 60 (รวมบริษัทย่อย) สิ้นสุดวันที่ 31 ธ.ค. 60 มีผลประกอบการดังนี้

โดยผลประกอบการในปี 2560 บริษัทฯ มีรายได้รวมเท่ากับ 2,166.81 ล้านบาท เพิ่มขึ้นจาก 1,957.45 ล้านบาทในปี 2559 หรือเพิ่มขึ้นคิดเป็นร้อยละ 10.70
นอกจากนี้บริษัทรับรู้กำไรจากอัตราแลกเปลี่ยนในปี 2560 เท่ากับ 23.77 ล้านบาท เพิ่มขึ้นจากปีก่อน 18.45 ล้านบาท หรือเพิ่มขึ้นร้อยละ 346.65
พร้อมประกาศจ่ายปันผลงวดดำเนินงานวันที่ 1 ม.ค. 2560 ถึงวันที่ 31 ธ.ค. 2560  และกำไรสะสม เป็นเงินสด 0.32 บาทต่อหุ้น ขึ้นเครื่องหมาย XD วันที่ 4 พ.ค. 2561 กำหนดจ่ายปันผล 18 พ.ค. 2561